पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. केंद्रीय सामाजिक न्याय एवं अधिकारिता मंत्री कुमारी सैलजा शुक्रवार को प्रदेश सरकार और उसके मुखिया भूपेंद्र सिंह हुड्डा पर जमकर बरसीं। यहां दलित एवं पिछड़ा वर्ग जागरूकता सम्मेलन में बतौर मुख्य अतिथि पहुंची सैलजा ने मंच से हुड्डा का नाम तो नहीं लिया। लेकिन उनके निशाने पर वही थे।
सैलजा ने कहा कि हम गरीब, दलित और पिछड़ों की आवाज उठाएं तो उन्हें बुरा लगता है। जब जरूरत होती है तो हमें बहन-बहन बुलाते हैं और मतलब निकल जाने पर थाली में छेद करते हैं। वो हमें कांग्रेस पार्टी के खिलाफ बताते हैं लेकिन उन्हें याद रखना चाहिए कि अगर हम खिलाफ हो गए तो कांग्रेस का नाम लेने वाला भी कोई नहीं होगा।
कांग्रेस के पीछे कोई ताकत है तो वह सिर्फ दलितों, शोषित वर्ग व पिछड़ों की है।Ó केंद्रीय मंत्री ने कहा, 'उन्हें डर है कि अगर दलित ऊपर उठ गए तो उनका क्या होगा। सोनिया और राहुल गांधी का आशीर्वाद हमारे साथ है तो हमें किसी की परवाह नहीं। हम न कभी किसी से दबे हैं और न कभी दबेंगे।
जागरूकता सम्मेलन में राज्य सरकार की नीतियों पर बरसीं
राज्य सरकार की नीतियों पर सवाल उठाते हुए सैलजा ने कहा, 'एसईजेड वगैरह के लिए जमीन अधिग्रहण से किसान को अच्छा पैसा मिलता है जो अच्छी बात है लेकिन उसी गांव के गरीबों को सरकार ने क्या दिया। एक्वायर जमीन पर गरीब का भी हक बनता है, क्योंकि वह उस पर खेती करता है। सरकार पैसे देकर गरीबों के मकान बनवा रही है जो अच्छी बात है लेकिन डर इस बात है कि कहीं इस स्कीम का हश्र भी सौ-सौ गज के प्लॉट देने वाली स्कीम जैसा न हो।Ó
प्रदेश सरकार को आंध्र प्रदेश की तर्ज पर कानून बनाने की नसीहत देते हुए सैलजा ने कहा कि उसे जनसंख्या के आधार पर दलितों के कल्याण के लिए अलग से बजट तय करना चाहिए। सैलजा ने कहा कि प्रदेश में दलितों पर अत्याचार हो रहे हैं। इन्हें रोकने के लिए कानून बदलना चाहिए। कानून में ऐसे प्रावधान होने चाहिए
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn